《少年游 其二 邻舟》
清代·邹祗谟

小步方停，香车先去，邻舫比前增。欲问还疑，凝思细听，帘内理银筝。

筝声似写离鸿怨，一样妾平生。遮莫风流，红鞭公子，故意赚侬情。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。